《枕疾逾旬蒙丞相访问仍辱宠示名篇辄搜枯肠次》
宋代·林光朝

丞相严装似燕居，为怜消渴到相如。
病多得艾三年远，歌杂成琴十日余。
绿野忽传春草句，白头还对朵云书。
若为追逐园林胜，百转愁肠亦少舒。

作者简介：（1114—1178）宋兴化军莆田人，字谦之，号艾轩。孝宗隆兴元年进士。通《六经》，从学者众，南渡后以伊、洛之学倡行东南者，自光朝始。累官国子司业兼太子侍读，出为广西提点刑狱，移广东，曾率郡兵击败入境之茶民军。召为国子祭酒，除中书舍人。后出知婺州，引疾提举兴国宫。卒谥文节。有《艾轩集》。